Urmas Reitelmann 2019. aastal
**Urmas Reitelmann** (sündinud 9. juulil 1958) on eesti poliitik ja endine ajakirjanik, XIV Riigikogu liige.

Ta töötas aastatel 1981–1991 Eesti Televisioonis diktori ja saatejuhina, hiljem TV1-s ja TV3-s uudistejuhi ja produtsendina ning Res Publica pressiesindajana.

Reitelmann on olnud Raadio 3 saatejuht ja telekanali Kalev Sport uudistesaate juht. Ta on olnud telesarjade "V.E.R.I.", "Waba Riik", "Kired" ja "Hõbelõvid" produtsent.

Urmas Reitelmann on töötanud Kaitseliidu peastaabis.

Parteilisus ja poliitiline tegevus
----------------------------------

Ta on Eesti Konservatiivse Rahvaerakonna (EKRE) liige.

2017. aasta kohaliku omavalitsuse volikogude valimistel kandideeris ta Tallinnas, kogus 1093 häält ning osutus valituks. Ta on Tallinna Linnavolikogu EKRE fraktsiooni esimees.

2019. aasta Riigikogu valimistel kandideeris ta valimisringkonnas nr 1, kogus 2585 häält ja osutus valituks.

Ta kandideeris 2023. aasta valimistel Riigikokku, kogus valimisringkonnas nr 1 (Haabersti, Põhja-Tallinn ja Kristiine) 1519 häält ning ei osutunud valituks.

Skandaalid kaaskodanikke solvava sõnavaliku tõttu
-------------------------------------------------

2015. aastal sattus Urmas Reitelmann avalikkuse tähelepanu ja Kaitseministeeriumi kriitika alla, kui avaldas Facebookis kriitilise kommentaari: "Eestis parasiteerib juba 300 000 tibla, kes ei ole siia adapteerunud".

2020. aasta 22. oktoobri õhtul avaldas ta sotsiaalmeedias Eesti Televisiooni "Ringvaate" saatejuhtide kohta solvangut sisaldava postituse, nimetades neid sodomiitideks. Avalik solvang vallandas meedias pahameelelaine. 23. oktoobri õhtuks oli Reitelmann teatanud, et võib Eesti Rahvusringhäälingu (ERR) nõukogu liikme kohalt (kuhu ta EKRE esindajana kuulub) lahkuda.

ERR teatas, et viimastel tundidel Riigikogu liikmena võttis Reitelmann 31. märtsil 2023 riigikogu liikmele ette nähtud kütusekaardiga Riisipere tanklas 243 liitrit diislikütust. Kui Õhtulehe ajakirjanik sellest huvitus, keeldus Reitelmann selgitusi andmast ning sõimas selle asemel ajakirjaniku läbi.

Viited
------

1. 1 2
2. ↑
3. ↑  "Arhiivikoopia". Originaali arhiivikoopia seisuga 18. november 2021. Vaadatud 6. jaanuaril 2022.`{{netiviide}}`: CS1 hooldus: arhiivikoopia kasutusel pealkirjana (link)
4. ↑  Valimisringkond nr 1. Tallinna Haabersti, Põhja-Tallinna ja Kristiine linnaosa Riigikogu valimised 2019
5. ↑  Kindral Kert: Reitelmann on oma karistuse juba saanud. Pealinn, 14. september 2015
6. ↑  Nikolai Karajev. Miks «tiblade» paljastajat Reitelmanni ei vallandata?. Postimees, 17. september 2015
7. ↑  Johanna-Kadri Kuusk, Katharina Toomemets Ekrelasest riigikogulane kutsus „Ringvaate" saatejuhte loomapilastajateks. Lõbu ja Reikop kaaluvad poliitikule hagi esitamist. ohtuleht.ee, 23.10.2020.
8. ↑  EKRE volikogu esimees nimetas „Ringvaate" saatejuhte sodomiitideks. ERR teeb ettepaneku Reitelmann nõukogust tagasi kutsuda. Delfi.ee, 23.10.2020.
9. ↑  Reitelmann kaalub ERR-i nõukogust lahkumist. ERR Uudised. 23.10.2020.
10. ↑  Rahvasaadik Reitelmann tankis viimasel tööpäeval 243 liitrit kütust. ERR 21.04.2023
11. ↑  Joakit, Ekvard; Mihelson, Helen; Berendson, Risto (28. november 2022). "„KERI PERSE, IDIOOT!" Viimasel tööpäeval 243 liitrit tankinud rahvasaadik keeldub selgitustest". *Õhtuleht*. Vaadatud 21. aprillil 2023.

Välislingid
-----------

|  |  |
| --- | --- |
|  | Tsitaadid Vikitsitaatides: **Urmas Reitelmann** |

* Raadio 3
* Urmas Reitelmann ekraanil ja ekraani taga
* "U. Reitelmann - elukutseline lolluste räuskaja, kelleni ei jõudnud memo tööülesannete ajutise peatamise kohta" Eesti Ekspress, 28. oktoober 2020
* "Alati vastu! Reitelmann on enfant terrible, kes korraldab pahandusi, et neid hiljem klaarida" Eesti Ekspress, 23. september 2015